Na temelju članka 143. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10. - ispravak, 90/11., 5/12., 16/12., 86/12., 126/12. - pročišćeni tekst, 94/13. i 152/14.), točke III. Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2016. godini („Narodne novine“ broj 33/16.) i članka 40. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13. – pročišćeni tekst), Gradsko vijeće Grada Koprivnice na \_\_. sjednici održanoj dana \_\_. listopada 2016. godine, donijelo je

**Plan rashoda za nabavu proizvedene dugotrajne imovine i dodatna ulaganja na nefinancijskoj imovini za 2016. godinu u školama na području Grada Koprivnice**

**I.**

Ovim Planom rashoda za nabavu proizvedene dugotrajne imovine i dodatna ulaganja na nefinancijskoj imovini u školama na području Grada Koprivnice (u daljnjem tekstu: „Plan“) utvrđuju se iznosi, vrsta i opseg ulaganja u kapitalne projekte koji se odnose na izgradnju i opremanje novih građevina kao i nadogradnju, rekonstrukciju i opremanje postojećih građevina te ulaganja u dugotrajnu imovinu u školama (u daljnjem tekstu: „Ulaganja“) i to ukupno planirani iznos, vrsta i opseg ulaganja za 2016. godinu.

Sredstva za provedbu Plana osigurana su u Proračunu Grada Koprivnice za 2016. godinu.

**II.**

U Tabeli 1. – Plan rashoda za nabavu proizvedene dugotrajne imovine i dodatna ulaganja na nefinancijskoj imovini u školama na području Grada Koprivnice (za 2016. godinu) utvrđeno je da je ukupno planirani iznos za 2016. godinu – 1.450.292,00 kn, i to kako slijedi:

* 936.827,00 kn - iz decentraliziranih sredstava,
* 488.565,00 kn - vlastita sredstva proračunskih korisnika
* 24.900,00 kn – ostali izvori.

Ukupno planirani iznos za 2016. godinu iz stavka 1. ove točke, koristiti će se za škole kojima je osnivač Grad Koprivnica za vrstu i opseg ulaganja, i to kako slijedi:

* projektiranje - u iznosu 214.375,00 kn, od kojih za:
* OŠ „Braću Radić“ – 204.375,00 kn,
* COOR „Podravsko sunce“ – 10.000,00 kn,
* stručni nadzor – u iznosu 4.875,00 kn, od kojih za:
* OŠ „Antun Nemčić Gostovinski“ – 4.875,00 kn,
* opremanje - u iznosu 765.660,00 kn, od kojih za:
* OŠ „Antun Nemčić Gostovinski“ – 88.650,00 kn,
* OŠ „Braća Radić“ – 173.510,00 kn,
* OŠ „Đuro Ester“ – 148.300,00 kn,
* COOR „Podravsko sunce“ – 45.500,00 kn,
* UŠ Fortunat Pintarić – 309.700,00 kn.
* sanacija objekata i dodatna ulaganja - u iznosu 405.130,00 kn, od kojih za:
* OŠ „Antun Nemčić Gostovinski“ –160.947,00 kn,
* OŠ „Braća Radić“ – 244.183,00,00 kn,
* ostalo - u iznosu 60.252,00 kn od kojih za:
* OŠ „Antun Nemčić Gostovinski“ – 13.252,00 kn,
* OŠ „Braća Radić“ – 17.000,00 kn,
* OŠ „Đuro Ester“ – 10.000,00 kn,
* COOR „Podravsko sunce“ – 16.000,00 kn,
* UŠ Fortunat Pintarić – 4.000,00 kn.

Tabela 1. iz stavka 1. ove točke nalazi se u prilogu i čini sastavni dio ovog Plana.

**III.**

Sredstva za rashode iz točke II. stavka 2., alineje 1., 2., 3., 4. i 5. ovog Plana prikazuju se u Proračunu Grada Koprivnice za 2016. godinu sukladno računskom planu, i to kako slijedi:

* u skupini 41 – Rashodi za nabavu neproizvedene dugotrajne imovine,
* u skupini 42 – Rashodi za nabavu proizvedene dugotrajne imovine,
* u skupini 45 – Rashodi za dodatna ulaganja na nefinancijskoj imovini.

**IV.**

Sredstva za rashode iz točke II. stavka 2., alineje 1., 2., 3., 4. i 5. ovog Plana, realizirat će se u skladu sa Zakonom o javnoj nabavi („Narodne novine“ broj 90/11., 83/13., 143/13. i 13/14.) i Pravilnikom o provođenju postupka nabave za robu i usluge procijenjene vrijednosti do 200.000,00 kn i radove do 500.000,00 kn u Gradu Koprivnici („Glasnik grada Koprivnice“ broj 1/14.) i to postupcima koje provodi osnivač, osim nabave knjiga za školsku knjižnicu koju provode osnovne škole postupkom izravne pogodbe i hitnih nabava koje će u skladu sa Zakonom o javnoj nabavi provoditi škole uz prethodnu suglasnost Grada Koprivnice.

Za realizaciju pojedinačnih ulaganja škole izrađuju investicijski elaborat sukladno točki IX., stavku 2. Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2016. godini („Narodne novine“ broj 33/16.).

**V.**

Danom stupanja na snagu ovog Plana prestaje važiti Plan rashoda za nabavu proizvedene dugotrajne imovine i dodatna ulaganja na nefinancijskoj imovini u osnovnom školstvu na području Grada Koprivnice («Glasnik Grada Koprivnice» broj 3/16.).

**VI.**

Ovaj Plan stupa na snagu prvog dana od dana objave u «Glasniku Grada Koprivnice».

KLASA: 400-06/16-01/0010

URBROJ:

Koprivnica, \_\_ listopada 2016.

GRADSKO VIJEĆE ,

GRADA KOPRIVNICE

PREDSJEDNIK:

Zoran Gošek, dipl. ing.

**O b r a z l o ž e nj e**

Vlada Republike Hrvatske na sjednici održanoj 6. travnja 2016. godine donijela je Uredbu o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave u 2016. godine („Narodne novine“ broj: 33/16) i Odluku o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2016. godine („Narodne novine“ broj: 33/16.)( u daljnjem tekstu: Odluka) kojima su utvrđena ukupna bilančna prava za financiranje standarda javnih potreba i kriterija i mjerila za utvrđivanje istih za 2016. godinu.

Osim navedenog istim su dokumentima utvrđene i obaveze osnivača oko utvrđivanja trošenja decentraliziranih sredstava. Tako je točkom III. Odluke propisano donošenje Plana rashoda za nabavu proizvedene dugotrajne imovine i dodatna ulaganja na nefinancijskoj imovini u osnovnom školstvu na području Grada Koprivnice za 2016. godine (u daljnjem tekstu: Plan). Plan sadržava ulaganja u kapitalne projekte koji se odnose na izgradnju i opremanje novih građevina kao i nadogradnju, rekonstrukciju i opremanje postojećih građevina bez obzira na izvore financiranja.

 Planom iz srpnja 2016. godine planiran je početak radova na sanacije zgrade Osnovne škole Braća Radić u Koprivnici međutim zbog dugotrajnog procesa projektiranja i zahtjevnih prostora na kojima se isto radi u 2016. godini biti će završena samo projektna dokumentacija za sanaciju koja je osnova za početak radova.

 S obzirom na navedeno bilo je potrebno izvršiti preusmjeravanje sredstava i to je nova raspodjela napravljena sukladno tablici koja je u prilogu ovog plana.

 Za osnovnu školu Antun Nemčić Gostovinski planiran je iznos od 267.724,00 kn od kojeg je planirana nabava uređaja i opreme u vrijednosti 88.650,00 kn, 13.252,00 kn za nabavu lektire i dodatna ulaganja kroz sanaciju sustava rasvjete u iznosu 139.875,00 kn, te nabavu klima uređaja i postavljanje mreže kablova za Internet.

 Za osnovnu školu Braća Radić ovim planom planirano je 17.000,00 za nabavu lektire, 173.510,00 kn za nabavu opreme i uređaja, 244.183,00 kn za dovršetak ograde i uređenje okoliša za radove i 30.000,00 kn za projekte, te 174.375,00 za studiju energetske učinkovitosti .

 Za osnovnu školu Đuro Ester planirana je nabava opreme i uređaja u iznosu 148.300,00 kn od čega 100.000,00 kn za novu kompjutersku učionicu i 10.000,00 kn za nabavu lektire.

 Za COOR Podravsko sunce planirana je nabava opreme i uređaja u vrijednosti 45.500,00 kn, 8.000,00 za nabavu softwera za potrebe nastavnog procesa, 8.000,00 kn za nabavu lektire i 10.000,00 kn za izradu projekta za sanaciju vlage u dvorani škole.

 Za umjetničku školu Fortunat Pintarić planirana je nabava opreme i instrumenata u vrijednosti 172.750,00 kn, opreme i uređaja u vrijednosti 98.950,00 kn, i 42.000,00 kn za nabavu fotokopirnog aparata, foto aparata i diska za pohranjivanje podataka.

 Prema Planu je izvršen dio nabava tako da je u trenutku predlaganja ovog novog Plana utrošeno ili ugovoreno ukupno usluga, robe i radova u vrijednosti 743.243,49 kn.

 Slijedom svega naprijed navedenog, predlaže se Gradskom vijeću donošenje Plana rashoda za nabavu proizvedene dugotrajne imovine i dodatna ulaganja na nefinancijskoj imovini za 2016. godinu u školama na području Grada Koprivnice.

 Nositelj izrade: Predlagatelj akta:

 Upravni odjel za društvene djelatnosti

 i europske poslove: Zamjenik koji obnaša dužnost gradonačelnika:

 Pročelnik:

 Darko Ledinski, prof. Mišel Jakšić, dipl. oec.